**TÁJÉKOZTATÓ**

***A csomagküldés, valamint a kiétkezés egységes végrehajtásáról szóló***

**3/2020. (II. 27.) BVOP utasítás alapján, valamint a**

**A fogvatartottak csomag- és levélküldeményeivel kapcsolatos**

**feladatok végrehajtásához c. Szakmai protokoll alapján 30500/8676-3/2019.**

A kiétkezési bolt árukínálatába nem tartozó, de a fogvatartottaknál birtokban tartható tárgyakat, termékeket, árucikkeket - kivéve élelmiszer, dohánytermék, tisztasági szerek - a fogvatartott a kapcsolattartójával csomagban beküldetheti. Amennyiben a fogvatartott kapcsolattartóval nem rendelkezik, kérelmezheti ezen termékek, valamint a vallási étkezési szokásainak megfelelő élelmiszerek kiétkezési bolt általi beszerzését.

**A fogvatartott havonta 1 db általános csomag fogadására jogosult,**

**Az elzárásra ítélt továbbra is hetente fogadhat csomagot,**

**A COVID vírus terjedése miatt elrendelt veszélyhelyzet alatt**

**a fogvatartottak további 1 db Webshopon keresztül rendelt csomagot fogadhatnak.**

**Csomagok típusai:**

**Általános csomag lehet az alábbiak közül az egyik :**

1. Webshopon rendelt, kapcsolattartó által rendelt és kifizetett (azonosító- és PIN kóddal, a kapcsolattartói azonosító kódot a fogvatartott továbbítja a kapcsolattartó részére, levélben vagy telefonon).

A webshopon keresztül összeállított csomag kifizetése online bankkártyás fizetéssel vagy átutalással történhet. A számlázási adatok módosíthatóak. Amennyiben a fizetés sikeres volt, a csomag összekészítésre kerül annak a bv. intézetnek az üzemeltető által üzemeltetett kiétkezési boltjában, ahol a fogvatartott tartózkodik.

1. Kívülről, postai úton beküldött csomag az alábbiakat tartalmazhatja:

 **a) szappantartó, fésű, hajkefe, fürdőszivacs,**

**b) fogkefe tok, műanyag pohár,**

**c) körömápolási cikkek,**

**d) ruha- és cipőápoló eszközök,**

**e) villanyborotva,**

**f) a hajformázó zselé kivételével női hajápolási eszközök, szépségápolási termékek,**

**g) törölköző, textilzsebkendő,**

**h) varrókészlet olló kivételével,**

**i) étkezési eszközök,**

**j) papír-és írószerek,**

**k) egyéb használati tárgyak,**

**l) enyhébb rezsimbe helyezett fogvatartottak részére, kérelemre engedélyezhető tárgyak.** (hajvágó, szakállvágó, orrszőr nyíró, kézi videojáték, elektromos fogkefe..)

A bv. intézetbe postai úton nem érkeztethető kézbesítésre olyan csomag, amelyen a feladó neve és címe nincs feltüntetve. Amennyiben a csomag nem engedélyezett kapcsolattartótól érkezett, vagy a küldemény súlya – a ruházatot, gyógyszert vagy gyógyászati segédeszközt tartalmazó csomag kivételével – meghaladja a mérlegek eltéréséből adódó tűréshatárt (5500 grammot), úgy a csomag visszaküldésre kerül.

**Az általános csomagon felül:**

Kérelemre, egyedi elbírálás alapján, (azaz kérelmi lapon kérve engedélyt az alábbi csomagtípusok fogadására) az alábbi csomagok fogadhatóak:

**a)** Gyógyszert, gyógyászati vagy orvosi segédeszközt, gyógyhatású készítményt tartalmaz, kívülről, postai úton beküldött csomag a havi kereten felül akkor küldhető, ha a bv. intézet az adott termékeket biztosítani vagy beszerezni nem tudja, illetve a bv. orvos javasolja, a bv. intézet parancsnoka pedig előzetesen engedélyezi.

**b)** Negyedévente egy alkalommal, kívülről beküldött csomag, a havi kereten felül (**kizárólag ruházati anyagok, lábbeli**)

 **Fontos tudni, hogy a ruházati anyagok az intézetbe kerülésük után kimosásra, a lábbelik fertőtlenítésre kerülnek!** (A mosás

automata mosógépben, 30 ºC-on történik.

Amennyiben a csomag nem engedélyezett kapcsolattartótól érkezett, vagy a küldemény súlya - a ruházatot, gyógyszert vagy gyógyászati segédeszközt tartalmazó csomag kivételével - meghaladja a mérlegek eltéréséből adódó tűréshatárt (5500 grammot), úgy a csomag visszaküldésre kerül. A fogvatartottnak a csomag tartalmából át nem adható tárgyakat a fogvatartott nyilatkozata, illetve a tárgy jellege alapján kell megsemmisíteni, letétezni, vagy a fogvatartott költségére visszaküldeni.

A ruházatot, lábbelit, gyógyszert vagy gyógyászati segédeszközt tartalmazó csomagban nem küldhető élelmiszer, dohányáru, tisztasági felszerelés, tisztítószerek sem.

Magánelzárás alatt álló fogvatartott nem rendelkezhet érvényes csomagfogadási engedéllyel.

A Járványügyi helyzet alatt, a csomagok kiosztására 72 óra (3 nap) letelte után, továbbá ruházat esetében mosás után kerülhet sor!